กรมที่ดิน? เปิดตัว e-QLands จองคิวจดทะเบียนสิทธิและนิติกรรมและคิวรังวัดล่วงหน้าทางอินเทอร์เน็ตผ่านโทรศัพท์มือถือ?
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดตัวแอปพลิเคชัน “e-QLands” ระบบจองคิวยื่นคำขอจดทะเบียนสิทธิและนิติกรรม การรังวัดล่วงหน้า ที่สำนักงานที่ดินทั่วประเทศทางอินเทอร์เน็ต?ผ่านโทรศัพท์มือถือ? โดยไม่เสียค่าใช้จ่าย ประชาชนสามารถเลือกวัน เวลา และสำนักงานที่ดินที่ต้องการมาทำธุรกรรมได้ ซึ่งจะทำให้ทั้งประชาชนและเจ้าหน้าที่สามารถบริหารจัดการเวลาที่จะไปรับบริการ/ให้บริการได้ตามความสะดวกและเหมาะสม มีช่องทางเพิ่มขึ้นในการติดต่อกับเจ้าหน้าที่ของสำนักงานที่ดินก่อนจะเข้ามาใช้บริการและสามารถส่งเอกสารผ่านระบบให้เจ้าหน้าที่ตรวจสอบได้ล่วงหน้า พร้อมทั้งรับคำแนะนำจากเจ้าหน้าที่ได้ เพื่อลดระยะเวลาการรอคิวของประชาชนปัจจุบันมีประชาชนเข้ามารับบริการที่สำนักงานที่ดินทั่วประเทศ กว่า 13 ล้านรายต่อปี? ซึ่งแอปพลิเคชัน e-QLands ของกรมที่ดินนี้? จะสามารถอำนวยความสะดวกให้ประชาชนสามารถจองคิวล่วงหน้าเพื่อยื่นคำขอจดทะเบียน ณ สำนักงานที่ดินได้ทั่วประเทศผ่านโทรศัพท์มือถือ ช่วยลดความเหลื่อมล้ำทางสังคมและเพิ่มประสิทธิภาพการปฏิบัติงานและให้บริการประชาชนในรูปแบบดิจิทัล (Digital Service) เป็นไปตามนโยบายเร่งด่วนของรัฐบาล? รวมทั้ง?เป็นการลดความแออัดป้องกันการแพร่ระบาดของโรคโควิด -19 โดยสามารถดาวน์โหลดแอปพลิเคชัน e-QLands ได้แล้ว หรือสอบถามข้อมูลเพิ่มเติมได้ที่ Dol Call Center : 0 2141 5555 ตลอด 24 ชั่วโมง